paragraph_text: mini|Ostaci naselja Quilmes Indijanaca kod Tucumána, Argentina. Quilmes je bio indijanski narod iz grupe Diaguita, koji je obitavao u dolinama sjeverozapadne Argentine u području današnje provincije Tucumán. Quilme se u 15. stoljeću žestoko odupiru invaziji Inka, kasnije i najezdi Španjolaca, sve do konačnog poraza godine 1667. Tada je 2.000 članova plemena preseljeno u rezervat ("reducción"), dvadeset kilometara južno od Buenos Airesa. Na ovom putu dugom 2.000 kilometara, koji su prešli pješice, mnogi Quilmesi su pomrli. Godine 1810. "reducción" je ukinut te postaje "gradom duhova". Na ovome se mjestu danas nalazi grad Ciudad de Quilmes.